Ασφαλιστικές Κατηγορίες του Ταμείου Ασφαλίσεως Συμβολαιογράφων. Οι ασφαλιστικές κατηγορίες για τον υπολογισμό και την καταβολή των μηνιαίων εισφορών για εφάπαξ βοήθημα στο Ταμείο Ασφαλίσεως Συμβολαιογράφων (Τ.Α.Σ.) για τους κλάδους επικουρικής ασφάλισης, ασθένειας και εφ άπαξ βοηθήματος των προσώπων, που ασφαλίζονται από 1.1.1993 και μετά, όπως έχουν καθορισθεί με το Π.Δ. 125/1993 (Α 54) για το Ταμείο Νομικών είναι οι εξής: 1η ασφαλιστική κατηγορία 105.000 δρχ. 2η » » 130.000 » 3η » » 155.000 » 4η » » 180.000 » 5η » » 205.000 » 6η » » 230.000 » 7η » » 255.000 » 8η » » 280.000 » 9η » » 305.000 » 10η » » 330.000 » 11η » » 355.000 » 12η » » 380.000 » 13η » » 405.000 » 14η » » 430.000 ». Τα κατά την προηγούμενη παράγραφο ποσά των ασφαλιστικών κατηγοριών αναπροσαρμόζονται κάθε φορά βάσει του ποσοστού αυξήσεως των συντάξεων των δημοσίων υπαλλήλων, αρχής γενομένης 1.1.1993. Η καταβολή των μηνιαίων εισφορών των ασφαλισμένων του προηγούμενου άρθρου γίνεται επί της 1 ης ασφαλιστικής κατηγορίας. Με δήλωσή του ο ασφαλισμένος προς το οικείο φορέα κατά την έναρξη της ασφαλίσεως δύναται να επιλέξει άλλη, εκτός της 1 ης, ασφαλιστική κατηγορία για την καταβολή των μηνιαίων εισφορών. Δήλωση επιλογής ανώτερης ασφαλιστικής κατηγορίας δύναται να υποβάλλεται και στην αρχή κάθε έτους, η οποία ισχύει για ολόκληρο το έτος. Η ασφαλιστική κατηγορία βάσει της οποίας καταβάλλεται η μηνιαία εισφορά για κύρια σύνταξη, ισχύει και για την καταβολή της εισφοράς ασφάλισης ασθένειας. Το ποσό της μηνιαίας εισφοράς που προκύπτει βάσει των κατά το άρθρο 1 του παρόντος, ασφαλιστικών κατηγοριών και του ποσοστού εισφοράς για την ασφάλιση ασθένειας που ορίζεται στην παρ. 1 του άρθρου 35 του Ν. 2084/92 καταβάλλεται το έτος 1993 μειωμένο κατά το 112 και το έτος 1994 μειωμένο κατά το 2/4. Η ισχύς του Διατάγματος αυτού αρχίζει από 1.1.1993. Στον Υπουργό Υγείας, Πρόνοιας και Κοινωνικών Ασφαλίσεων αναθέτουμε τη δημοσίευση και εκτέλεση του παρόντος διατάγματος.